b'\n_START_ARTICLE_\nKleopatra III.\n_START_SECTION_\nMladost\n_START_PARAGRAPH_\nKleopatrin stric Ptolemaj VIII. Everget je vladal skupaj z njenima star\xc5\xa1ema Kleopatro II. in Ptolemajem VI. od okoli 170 do 164 pr. n. \xc5\xa1t., potem pa ju je izgnal iz Egipta. Kmalu zatem so ga prisilili k odstopu. Kleopatrina star\xc5\xa1a sta se vrnila na egip\xc4\x8danski prestol in vladala skoraj dvajset let do leta 145 pr. n. \xc5\xa1t. V tem \xc4\x8dasu so bili rojeni Kleopatra III., sestra  Ptolemaja Evpatorja Kleopatra Tea in morda Berenika._NEWLINE_Po smrti o\xc4\x8deta Ptolemaja VI. zaradi po\xc5\xa1kodb po padcu s konja v bitki z Aleksandrom Balasom pri Oinoparasu, je egip\xc4\x8danski kralj ponovno postal Kleopatrin stric Ptolemaj VIII.\n_START_SECTION_\nVladanje  z materjo in mo\xc5\xbeem\n_START_PARAGRAPH_\nPtolemaj VIII. se je leta 145 pr. n. \xc5\xa1t. poro\xc4\x8dil z materjo Kleopatre III. Kleopatro II. in leta 139 pr. n. \xc5\xa1t. \xc5\xa1e s Kleopatro III. Kleopatra II. se mu je leta 132 pr. n. \xc5\xa1t. uprla in Kleopatra III. z mo\xc5\xbeem je morala leta 130 pr. n. \xc5\xa1t.  pobegniti na Ciper. Leta 127 pr. n. \xc5\xa1t.so ji dovolili vrnitev v Aleksansrijo. Leta 124 pr. n. \xc5\xa1t. sta se Kleopatra III. in mo\xc5\xbe kot sovladarja pridru\xc5\xbeila Kleopatri II.\n_START_SECTION_\nVladanje s sinovoma\n_START_PARAGRAPH_\nPo smrti Ptolemaja VIII. leta 116 pr. n. \xc5\xa1t. je Kleopatra III. vladala skupaj z materjo Kleopatro II. in sinom Ptolemajem IX._NEWLINE_Leta 107 pr. n. \xc5\xa1t. je Ptolemaja IX. izgnala iz Aleksandrije in za sovladarja izbrala svojega drugega sina Ptolemaja X. Po \xc5\xa1estih letih skupne vladavine jo je Ptolemaj X. leta 101 pr. n. \xc5\xa1t. umoril.'